Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 2 Pv 307/12/1101	Bratislava I, 18.10.2012
EEČ : 2-8-90-2012

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
17.05.2012 asi o 02.35 v Bratislave, na XXXXX v podniku XXXXX, ktorý sa nachádza v priestoroch hotela XXXXX, odcudzili:
·	poškodenej XXXXX XXXXX z boxu v ktorom sedela kabelku značky Luis Vuiton, sivo hnedej farby v hodnote 450,- €, ktorú mala položenú za chrbtom a v ktorej mala mobilný telefón značky iPhone 4S čiernej farby v hodnote 500,- €, hotovosť 200,- €, občiansky preukaz, kľúče a kozmetiku v hodnote 50,- € tak, že obvinený XXXXX, sediac vedľa poškodenej a konverzujúc s ňou, jej jednou rukou kabelku zobral s poza chrbta a podal ju obvinenému XXXXX, ktorý ju skryl pod sako a následne s ňou spoločne odišli na pánske toalety, kde z nej vybrali mobilný telefón a hotovosť a kabelku odhodili do odpadkového koša, čím poškodenej XXXXX XXXXX spôsobili škodu vo výške 1 200,- €
·	poškodenej XXXXX bližšie nezisteným spôsobom dámsku kabelku značky Mango v hodnote 20,- €, ktorú mala položenú pri sebe na sedačke, na ktorej sedela a ktorá obsahovala mobilný telefón značky iPhone 4S v hodnote 600,- €, dámsku peňaženku rúžovej farby s hotovosťou 35,- € občiansky preukaz poškodenej, kľúče a kozmetiku v hodnote 35,- €, čím jej spôsobili škodu vo výške 690,- €,
·	poškodenej XXXXX, z boxu v ktorom sedela taštičku s kozmetikou, v ktorej mala 40,- €, čím jej spôsobili škodu vo výške 40,- €
pričom týmto svojím konaním spôsobili celkovú škodu vo výške 1930,- €.
Podľa §216 odsek 2 Trestného poriadku je určená všetkým obvineným skúšobná doba v trvaní 14 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Policajného zboru Obvodného oddelenia PZ Staré Mesto - stred Odboru poriadkovej polície Okresného riaditeľstva Policajného zboru Bratislava I uznesením číslo konania ORP-935/SMS-B1-2012 z 17.05.2012, podľa § 206 odsek 1 Trestného poriadku, vzniesol XXXXX a XXXXX obvinenie za prečin krádeže spolupáchateľstvom podľa § 20, § 212 odsek 2 písmeno c) Trestného zákona na tom skutkovom základe, ako je uvedené vo výrokovej časti predmetného uznesenia.

	Obvinení pri výsluchu pred vyšetrovateľom súhlasili s podmienečným zastavením trestného stíhania. Preskúmaním predloženého spisového materiálu som zistila, že na takýto postup sú splnené všetky zákonné podmienky.

Pri prečine krádeže podľa § 212 odsek 2 písmeno c) Trestného zákona stanovil zákonodarca hornú hranicu trestu odňatia slobody na dva roky. Obvinení sa ku skutku, ktorý im je kladení za priznali. Ozrejmili dôvody ktoré viedli k jeho spáchaniu a svoje konanie oľutovali. Spôsobenú škodu v plnom rozsahu uhradili.

Doposiaľ nebolo súdne trestaní. Obvinený XXXXX bol v roku 2011 prejednaný za priestupok na úseku dopravy. 

S prihliadnutím na osoby obvinených, ich doterajší život a na okolnosti prípadu možno považovať takéto rozhodnutie za dostačujúce. Skúšobná doba podmienečného zastavenia trestného stíhania bola stanovená na 14 (štrnásť) mesiacov. Po jej uplynutí bude skúmané, či obvinení v jej priebehu viedli riadny život, a ak áno, bude konštatované, že sa osvedčili. V opačnom prípade bude v trestnom stíhaní pokračované. Skúšobná doba podmienečného zastavenia trestného stíhania začne plynúť právoplatnosťou tohto rozhodnutia.

S poukazom na všetky vyššie uvedené skutočnosti som, využijúc oprávnenie dané mi ustanovením § 216 odsek 1 Trestného poriadku, rozhodla tak, ako je uvedené vo výrokovej časti tohto uznesenia a trestné stíhanie vedené proti obvineným XXXXX  a XXXXX som podmienečne zastavila.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marcela Medeková
prokurátorka